Man ernstig beseer toe drukkoker ontplofArgieffoto (Foto: Netcare 911) ŉ Man van Waterfall in KwaZulu-Natal is ernstig beseer toe ŉ drukkoker ontplof terwyl hy kos gemaak het. Shawn Herbst, woordvoerder van Netcare 911, sê paramedici is na die woning wes van Durban ontbied. “Hulle het kos voorberei toe ŉ drukkoker ontplof het. ŉ Man, wat langs die stoof gestaan het, is ernstig beseer.” Die man het brandwonde aan sy gesig, nek en skouers opgedoen. Hy is op die toneel gestabiliseer voor hy na ŉ hospitaal geneem is vir verdere behandeling.